Blaze7451/Wiki-th-20250601 huggingface dataset:
สะพานมิลเลนเนียม

สะพานมิลเลนเนียม (Millennium Bridge) สามารถหมายถึงสะพานต่อไปนี้:- ในสหราชอาณาจักร
** สะพานมิลเลนเนียม (ลอนดอน) ในกรุงลอนดอน
** สะพานมิลเลนเนียมลูน ในเมืองแลนแคสเซอร์
** สะพานมิลเลนเนียมเกตส์เฮด
** สะพานมิลเลนเนียมยอร์ก
** สะพานมิลเลนเนียม (กลาสโกว์) ในเมืองกลาสโกว์- ในประเทศไอร์แลนด์
** สะพานมิลเลนเนียม (ดับลิน) ในกรุงดับลิน- ในประเทศมอนเตเนโกร
** สะพานมิลเลนเนียม (พอดกอรีตซา) ในกรุงพอดกอรีตซา- ในประเทศโปแลนด์
** สะพานมิลเลนเนียม จอห์น ปอลที่ 2 ในเมืองแดนสก์- ในสหรัฐอเมริกา
** สะพานมิลเลนเนียมเดนเวอร์ ในเมืองเดนเวอร์
นิทรรศการครั้งยิ่งใหญ่

นิทรรศการครั้งยิ่งใหญ่ (The Great Exhibition) เป็นงานนิทรรศการสิ่งประดิษฐ์และอุตสาหกรรมจากทั่วโลก นิทรรศการนี้จัดในปี พ.ศ. 2394 ในสมัยสมเด็จพระนางเจ้าวิกตอเรีย โดยเจ้าชายอัลเบิร์ต พระราชสวามีพระสวามีของพระราชินีนาถวิกตอเรีย เป็นต้นคิดงานนิทรรศการนี้ขึ้นมา นิทรรศการ จัดขึ้นในคริสตัลพาเลซ ที่ไฮด์ปาร์ค ลอนดอน การก่อสร้างใช้เวลา 15 เดือน งานในครั้งนี้ทำให้ประเทศอังกฤษได้รับงบประมาณถึง 186,000 ปอนด์สเตอร์ลิง และมีผู้เข้าชมไม่ต่ำกว่าหกล้านคน นิทรรศการ จัดขึ้นในเดือนพฤษภาคมถึงเดือนตุลาคม
นิทรรศการสิ่งประดิษฐ์และอุตสาหกรรม พ.ศ. 2394 นี้ถือว่าเป็นงานเวิลด์ เอ็กซ์โปครั้งแรกของโลก
ไฟล์:Crystal Palace.PNG|frame|center|180px|ภาพทางเข้านิทรรศการในคริสตัลพาเลซ
หมวดหมู่:งานจัดแสดง
หมวดหมู่:สมัยวิกตอเรีย
หมวดหมู่:พ.ศ. 2394
หมวดหมู่:เจ้าชายอัลเบิร์ต พระราชสวามี
คาเอเดะ

คาเอเดะ (Kaede) เป็นชื่อบุคคลญี่ปุ่น มีความหมายว่าต้นเมเปิล อาจหมายถึง
 บุคคล- คาเอเดะ อะริยามะ - เหยื่อชาวญี่ปุ่นในคดีฆาตกรรม
 ตัวละครการ์ตูน- คาเอเดะ รุคาว่า - ตัวละครจากการ์ตูนเรื่อง สแลมดังก์- ฟุโย คาเอเดะ - ตัวละครจากเกมและการ์ตูนเรื่อง ชัฟเฟิล!- นางาเซะ คาเอเดะ - ตัวละครจากการ์ตูนเรื่อง คุณครูจอมเวท เนกิมะ!- ไซโต คาเอเดะ - ตัวละครจากการ์ตูนเรื่อง สมองกลนักสู้- คาเอเดะ - ตัวละครจากการ์ตูนเรื่อง เทพอสูรจิ้งจอกเงิน- คาเอเดะ - ตัวละครจากการ์ตูนเรื่อง Ninin Ga Shinobuden- อากาโนะ คาเอเดะ - ตัวละครจากการ์ตูนเรื่อง Neon Genesis Evangelion franchise
 อื่น ๆ- คาเอเดะ - เพลงของวงสปิตซ์
อำเภอคลองลาน

คลองลาน เป็นอำเภอหนึ่งของจังหวัดกำแพงเพชร

**ประวัติ**
พื้นที่ของคลองลานเป็นป่าดงดิบอุดมสมบูรณ์ไปด้วยป่าไม้นานาชนิด อาทิ ไม้สัก ไม้ยาง ไม้มะค่า ไม้ประตู ซึ่งเป็น ทรัพยากรธรรมชาติที่สำคัญเป็นอย่างยิ่งในด้านเศรษฐกิจ เป็นต้นกำเนิดของแหล่งน้ำและลำคลองหลายสาย ต่อมาได้กลายเป็นป่าสัมปทาน มีการให้ตักน้ำมัน ยางและทำไม้ ทำให้พื้นที่ที่อุดมสมบูรณ์ไปด้วยป่าไม้กลายเป็นป่าโปร่ง พื้นที่เหมาะแก่การปลูกพืชไร่ทางการเกษตรในช่วงนี้ได้มีราษฎรเริ่มเข้ามาจับจอง ที่ดินทำกิน โดยอพยพมาจากที่อื่น อาทิ ภาคเหนือ ภาคตะวันออกเฉียงเหนือ ภาคกลางเช่น นครพนม อุบลราชธานี สุรินทร์ บุรีรัมย์ ศรีสะเกษ นครราชสีมา ร้อยเอ็ด ลำพูน ลำปาง เชียงใหม่ นครสวรรค์ ชัยนาท อุทัยธานี เป็นต้น และเป็นเวลาเดียวกันกับที่ศูนย์พัฒนาและสงเคราะห์ชาวเขาจังหวัดกำแพงเพชรเข้ามาตั้ง และจัดพื้นที่ให้แก่ชาวเขา เช่น เผ่าเมี่ยน เผ่าม้ง เผ่ามูเซอ การอพยพของราษฎรจึงมีทั้งชาวไทยภูเขาเผ่าต่างๆ และชาวไทยพื้นราบ จึงมีความแตกต่างใน เรื่องภาษา ประเพณี และวัฒนธรรม อีกทั้งเป็นเขตที่มีชื่อเสียงในแหล่งท่องเที่ยวที่ขึ้นชื่อของจังหวัดกำแพงเพชร รวมทั้งยังเป็นแหล่งรวมของประเพณีของชนเผ่าต่างๆ ไว้หลายเผ่ามากมาย
ต่อมาเมื่อวันที่ 31 พฤษภาคม พ.ศ. 2520 ได้มีประกาศกระทรวงมหาดไทยให้แยกตำบลคลองลาน และตำบลโป่งน้ำร้อน ออกจากการปกครองของอำเภอเมืองกำแพงเพชร รวมตั้งเป็น กิ่งอำเภอคลองลาน และในวันที่ 2 ตุลาคม พ.ศ. 2522 มีประกาศกระทรวงมหาดไทยให้แยกบางหมู่บ้านออกมาจากการปกครองของตำบลคลองลาน รวมตั้งเป็นตำบลคลองลานพัฒนา จนกระทั่งเมื่อวันที่ 20 มีนาคม 2529 จึงมีพระราชกฤษฎีกาฯ ยกฐานะขึ้นเป็น อำเภอคลองลาน จนถึงปัจจุบัน- วันที่ 23 กันยายน 2484 ยุบตำบลคลองพลู ตำบลบ้านลาน และหมู่ที่ 6 (ในขณะนั้น) ของตำบลนาบ่อคำ ตั้งเป็นตำบลโป่งน้ำร้อน- วันที่ 26 ตุลาคม 2514 ตั้งตำบลคลองลาน แยกออกจากตำบลโป่งน้ำร้อน- วันที่ 31 พฤษภาคม 2520 แยกพื้นที่ตำบลคลองลาน และตำบลโป่งน้ำร้อน อำเภอเมืองกำแพงเพชร มาตั้งเป็น กิ่งอำเภอคลองลาน และให้ขึ้นการปกครองกับอำเภอเมืองกำแพงเพชร- วันที่ 2 ตุลาคม 2522 ตั้งตำบลคลองลานพัฒนา แยกออกจากตำบลคลองลาน- วันที่ 20 มีนาคม 2529 ยกฐานะจากกิ่งอำเภอคลองลาน อำเภอเมืองกำแพงเพชร เป็น อำเภอคลองลาน- วันที่ 13 พฤศจิกายน 2535 ตั้งตำบลสักงาม แยกออกจากตำบลโป่งน้ำร้อน- วันที่ 17 ตุลาคม 2562 แยกหมู่บ้าน บ้านโป่งน้ำร้อน หมู่ที่ 2 ตำบลโป่งน้ำร้อน จัดตั้งเป็นหมู่บ้านใหม่อีก 1 หมู่บ้าน ชื่อหมู่บ้านวุ้งกะสัง โดยตั้งเป็นหมู่ที่ 11 ตำบลโป่งน้ำร้อน

**ที่ตั้งและอาณาเขต**
อำเภอคลองลานตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับอำเภอโกสัมพีนคร- ทิศตะวันออก ติดต่อกับอำเภอเมืองกำแพงเพชร- ทิศใต้ ติดต่อกับอำเภอปางศิลาทอง- ทิศตะวันตก ติดต่อกับอำเภออุ้มผางและอำเภอพบพระ (จังหวัดตาก)

**การแบ่งเขตการปกครอง**

**การปกครองส่วนภูมิภาค**
อำเภอคลองลานแบ่งเขตการปกครองย่อยออกเป็น 4 ตำบล หมู่บ้าน 69 หมู่บ้าน ได้แก่

**การปกครองส่วนท้องถิ่น**
ท้องที่อำเภอคลองลานประกอบด้วยองค์กรปกครองส่วนท้องถิ่น 4 แห่ง ได้แก่- เทศบาลตำบลคลองลานพัฒนา ครอบคลุมพื้นที่ตำบลคลองลานพัฒนาทั้งตำบล- องค์การบริหารส่วนตำบลคลองน้ำไหล ครอบคลุมพื้นที่ตำบลคลองน้ำไหลทั้งตำบล- องค์การบริหารส่วนตำบลโป่งน้ำร้อน ครอบคลุมพื้นที่ตำบลโป่งน้ำร้อนทั้งตำบล- องค์การบริหารส่วนตำบลสักงาม ครอบคลุมพื้นที่ตำบลสักงามทั้งตำบล

**อ้างอิง**
คลองลาน
หมวดหมู่:อำเภอคลองลาน
บลิงก์-182

บลิงก์-182 (Blink-182 อ่านว่า "บลิงก์-วันเอตตีทู") เป็นวงร็อกจากสหรัฐอเมริกา โดยมีสมาชิกยุคก่อตั้งประกอบด้วย มาร์ก ฮอพพัส (ร้องนำ-กีตาร์เบส) ทอม ดีลองก์ (ร้องนำ-กีตาร์) และ สก็อต เรย์เนอร์ (กลอง) ภายหลังเปลี่ยน เทรวิส บาร์เกอร์ (กลอง) และ แมตต์ สกีบา (ร้องนำ-กีตาร์) ในปี 2000 Blink-182 เป็นวงที่มีความนิยมมากที่สุดทั่วโลก และ Blink-182 มียอดขายมากกว่า 50 ล้านอัลบั้มทั่วโลก

**สตูดิโออัลบั้ม**
 Cheshire Cat (1995)- Dude Ranch (1997)- Enema of the State (1999)- Take Off Your Pants and Jacket (2001)- Blink-182 (2003)- Neighborhoods (2011)- California (2016)- Nine (2019)- One More Time… (2023)

**อ้างอิง**
หมวดหมู่:ศิลปินสังกัดเอ็มซีเอเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2535
หมวดหมู่:วงกลุ่มสามสัญชาติอเมริกัน
หมวดหมู่:กลุ่มดนตรีจากรัฐแคลิฟอร์เนีย
วิกิพีเดียภาษากาลิเซีย

ภาพโลโก้วิกิพีเดียภาษากาลิเซีย
วิกิพีเดียภาษากาลิเซีย เป็นสารานุกรมวิกิพีเดียที่จัดทำขึ้นในภาษากาลิเซีย ปัจจุบันวิกิพีเดียภาษากาลิเซียมีบทความมากกว่า 30,000 บทความ (ธันวาคม 2550)

**แหล่งข้อมูลอื่น**
  วิกิพีเดียภาษากาลิเซีย
กาลิเซีย
วิกิพีเดียภาษาบัลแกเรีย

วิกิพีเดียภาษาบัลแกเรีย (Българоезичната Уикипедия)  เป็นสารานุกรมวิกิพีเดียที่จัดทำขึ้นในภาษาบัลแกเรีย ปัจจุบันวิกิพีเดียภาษาบัลแกเรียมีบทความมากกว่า 50,000 บทความ (มกราคม 2551)

**แหล่งข้อมูลอื่น**
 bg  วิกิพีเดียภาษาบัลแกเรีย- bg  วิกิพีเดียภาษาบัลแกเรีย รุ่นโทรศัพท์
บัลแกเรีย
วิกิพีเดียภาษามลายู

วิกิพีเดียภาษามลายู (Wikipedia Bahasa Melayu, อักษรยาวี: ويکيڤيديا بهاس ملايو) เป็นสารานุกรมวิกิพีเดียที่จัดทำขึ้นในภาษามลายู ซึ่งใช้อักษรรูมีเท่านั้น และไม่ใช้อักษรยาวี เริ่มสร้างเมื่อ 26 ตุลาคม ค.ศ. 2002 ปัจจุบัน ณ เดือน  วิกิพีเดียภาษานี้มีบทความถึง  บทความ ระบบนี้เปิดใช้งานโดยผู้ดุแลวิกิพีเดีย Brion Vibber
แม้ภาษามลายูจะมีความคล้ายคลึงกับภาษาอินโดนีเซีย วิกิพีเดียภาษามลายูและวิกิพีเดียภาษาอินโดนีเซียเริ่มแยกจากกันโดยกลุ่มผู้ใช้สองกลุ่ม วิกิพีเดียภาษาอินโดนีเซียสร้างขึ้นหลังวิกิพีเดียภาษามลายูประมาร 6 เดือน ณ ค.ศ. 2009 Andrew Lih เขียนว่า "เนื่องจากกลุ่มทั้งสองกำเนิดขึ้นจากพรมแดนระหว่างประเทศ การผสานรวมจึงไม่น่าจะเกิดขึ้นในเร็ววัน"
ณ เดือนมิถุนายน ค.ศ. 2020 วิกิพีเดียภาษามลายูเป้นหน้าวิกิพีเดียที่มีผู้เข้าชมมากที่สุดในประเทศมาเลเซียด้วยจำนวน 11 ล้านครั้ง เป็นรองจากวิกิพีเดียภาษาอังกฤษ (59 ล้านบทความมากกว่าของมาเลเซีย) และวิกิพีเดียภาษาจีน (14 ล้านคนในมาเลเซีย) แต่มากกว่าวิกิพีเดียภาษาอินโดนีเซีย (เพียง 1 ล้านครั้งในมาเลเซีย)

**โลโก้**

**ภาพ**
ไฟล์:Ms-wiki.svg|กราฟการเติบโตของวิกิพีเดียภาษามลายู ms.|400px|thumb|center

**อ้างอิง**

**ข้อมุล**
 Lih, Andrew. The Wikipedia Revolution: How a Bunch of Nobodies Created the World's Greatest Encyclopedia. Hyperion, New York. 2009. 1st ed.  978-1-4013-0371-6 (paper).

**แหล่งข้อมูลอื่น**
 ms  วิกิพีเดียภาษามลายู รุ่นโทรศัพท์- ms History of Malay Wikipedia
มลายู
วิกิพีเดียภาษาโครเอเชีย

วิกิพีเดียภาษาโครเอเชีย (Wikipedija na hrvatskome jeziku) เป็นสารานุกรมวิกิพีเดียที่จัดทำขึ้นในภาษาโครเอเชีย สร้างขึ้นเมื่อวันที่ 16 กุมภาพันธ์ ค.ศ. 2003 ปัจจุบันวิกิพีเดียภาษาโครเอเชียมีบทความทั้งหมด N บทความ และการแก้ไขทั้งหมด  ครั้ง มีผู้ใช้ละทะเบียน N บัญชี ในจำนวนนี้มีผู้ใช้ที่มีความเคลื่อนไหวเมื่อ 30 วันก่อนถึง N บัญชี และมีผู้ดแลระบบ N บัญชี ในช่วง ค.ศ. 2014 มีผู้แก้ไขไม่ถึง 24 บัญชีที่ทำการแก้ไขมากกว่า 100 ครั้งต่อเดือน และมีประมาณ 150 บัญชีที่ทำการแก้ไขมากกว่า 5 ครั้งต่อเดือน july มีผู้แก้ไขประมาณ 135 บัญชีที่ทำการแก้ไขอย่างน้อย 5 ครั้งในหนึ่งเดือน ประมาณ 750 บทความถูกจัดให้อยู้ในประเภท ผ่านการคัดเลือก (Izabrani članci)

ในช่วง ค.ศ. 2013 ถึง 2021 วิกิพีเดียภาษาโครเอเชียตกเป็นจุดสนใจเนื่องจากการส่งเสริมแนวคิดขวาจัด รวมถึงโฆษณาชวนเชื่อต่อต้านกลุ่มบุคคลที่มีความหลากหลายทางเพศและอคติต่อชาวเซิร์บแห่งโครเอเชียผ่านลัทธิแก้ฮอโลคอสต์ โดยเฉพาะในด้านการปฏิเสธหรือการฉาบปูนขาวความโหดร้ายของระบอบอูสตาเช
นอกจากการฉาบปูนขาวความโหดร้ายของอาชญากรสงครามสมัยสงครามโลกครั้งที่สองแล้ว ยังมีการทำแบบเดียวกันต่อนักการเมืองและบุคคลสาธารณะของโครเอเชียในยุคปัจจุบันด้วย เช่น เนื้อหาปลอมแปลงในวิกิพีเดียภาษาโครเอเชียได้รับการอ้างอิงจากแหล่งข้อมูลที่น่าสงสัยจำนวนมาก ทั้งหมดถูกประณามจากรัฐบาลโครเอเชีย, สื่อ และนักประวัติศาสตร์
บัญชีแก้ไขลายบัญชีที่เกี่ยวข้องกับการกระทำดังกล่าวในวิกิพีเดียโครเอเชียตลอดช่วงคริสต์ทศวรรษ 2010 ถูกแบนหรือลดตำแหน่งใน ค.ศ. 2021 เมื่อพบว่าผู้ดูแลระบบที่กระตือรือร้นที่สุดคนหนึ่งเข้าควบคุมเว็บไซต์ด้วยบัญชีหุ่นเชิด 80 บัญชี กระบวนการนี้ยังเปิดเผยปัญหาเชิงระบบของวิกิพีเดียที่ยังไม่ได้รับการแก้ไข

**อ้างอิง**
 citation |title=Wikipedija nasuprot Hrvatskoj enciklopediji, kvalitativan odnos slobodno i tradicionalno uređenoga enciklopedijskoga sadržaja na hrvatskom jeziku |url=https://hrcak.srce.hr/114405 |trans-title=Wikipedia opposite the Croatian Encyclopedia, a qualitative relation between a freely and a traditionally edited encyclopedic text in Croatian |last1=Kubelka |first1=Ozren |first2=Petra |last2=Šoštarić |type=PDF |journal=Studia lexicographica |pages=119–133 |access-date=July 20, 2018 |publisher=Miroslav Krleža Lexicographical Institute |year=2013 |location=Zagreb |volume=9 |language=hr

**อ่านเพิ่ม**
 cite web |title=Hrvati koji pišu najveću svjetsku enciklopediju |date=18 February 2007 |url=http://www.jutarnji.hr/arhiva/hrvati-koji-pisu-najvecu-svjetsku-enciklopediju/3844059/ |archive-url=https://web.archive.org/web/20121021172446/http://www.jutarnji.hr/hrvati-koji-pisu-najvecu-svjetsku-enciklopediju/213584/ |archive-date=2012-10-21 |work=Jutarnji list |url-status=live |language=hr- cite web |url=http://arhiva.nacional.hr/clanak/22032/hrvatski-junaci-wikipedije |title=Hrvatski junaci Wikipedije |work=Nacional |trans-title=Croatian heroes of Wikipedia |last1=Simić |first1=Tanja |date=12 December 2005 |access-date=7 July 2012 |archive-date=13 June 2011 |url-status=live |archive-url=https://web.archive.org/web/20110613170653/http://www.nacional.hr/clanak/22032/hrvatski-junaci-wikipedije |language=hr


**แหล่งข้อมูลอื่น**
  hr


โครเอเชีย
วิกิพีเดียภาษาเปอร์เซีย

วิกิพีเดียภาษาเปอร์เซีย (Wikipediā, Dānešnāme-ye Āzād) เป็นสารานุกรมวิกิพีเดียที่จัดทำขึ้นในภาษาเปอร์เซีย เริ่มสร้างเมื่อเดือนมกราคม ค.ศ. 2004 ปัจจุบันวิกิพีเดียภาษาเปอร์เซียมีบทความมากกว่า 311,384 บทความ (ธันวาคม ค.ศ. 2007)

**ภาพ**

**อ้างอิง**

**แหล่งข้อมูลอื่น**
  วิกิพีเดียภาษาเปอร์เซีย รุ่นโทรศัพท์ fa
ปอร์เซีย
วิกิพีเดียภาษาบาสก์

วิกิพีเดียภาษาบาสก์ (Euskarazko Wikipedia หรือ Euskal Wikipedia) เป็นสารานุกรมวิกิพีเดียที่จัดทำขึ้นในภาษาบาสก์ จัดตั้งเมื่อวันที่ 6 ธันวาคม พ.ศ. 2544

**ดูเพิ่ม**
 วิกิพีเดียภาษาฝรั่งเศส- วิกิพีเดียภาษาสเปน

**อ้างอิง**

**แหล่งข้อมูลอื่น**
 eu วิกิพีเดียภาษาบาสก์- eu  วิกิพีเดียภาษาบาสก์ รุ่นโทรศัพท์- eu Txikipedia
บาสก์
วิกิพีเดียภาษามณีปุระพิษณุปุระ

โลโกวิกิพีเดียภาษามณีปุระพิษณุปุระ
วิกิพีเดียภาษามณีปุระพิษณุปุระ เป็นสารานุกรมวิกิพีเดียที่จัดทำขึ้นในภาษามณีปุระพิษณุปุระ ปัจจุบันวิกิพีเดียภาษามณีปุระพิษณุปุระมีบทความมากกว่า 22,000 บทความ (ธันวาคม 2550)

**แหล่งข้อมูลอื่น**
  วิกิพีเดียภาษามณีปุระพิษณุปุระ
มณีปุระพิษณุปุระ
วิกิพีเดียภาษาเอสโตเนีย

วิกิพีเดียภาษาเอสโตเนีย (Eestikeelne Vikipeedia) เป็นสารานุกรมวิกิพีเดียที่จัดทำขึ้นในภาษาเอสโตเนีย เริ่มสร้างเมื่อ 24 สิงหาคม ค.ศ. 2002 ณ เดือน  วิกิพีเดียภาษานี้มีบทความประมาณ  บทความ
ณ วันที่ 7 ธันวาคม ค.ศ. 2008 Andres Luure เป็นหนึ่งใน 15 บุคคลที่ได้รับการยอมรับจากการทำหน้าที่จิตอาสาในเอสโตเนียประจำปี 2008 ใน ค.ศ. 2013 เขาได้รับ Order of the White Star สำหรับการมีส่วนร่วมในวิกิพีเดีย
ณ เดือนกุมภาพันธ์ ค.ศ. 2021 วิกิพีเดียภาษาเอสโตเนียเป็นหน้าวิกิพีเดียที่มีผู้เข้าชมมากที่สุดในประเทศเอสโตเนีย รองลงมาถือวิกิพีเดียภาษารัสเซียและวิกิพีเดียภาษาอังกฤษ

**อ้างอิง**

**แหล่งข้อมูลอื่น**
 Estonian Wikipedia- et  วิกิพีเดียภาษาเอสโตเนีย
เอสโตเนีย
อำเภอหันคา

หันคา เป็นอำเภอหนึ่งของจังหวัดชัยนาท

**ประวัติ**
อำเภอหันคาเดิมชื่อว่า อำเภอบ้านเชี่ยน ตั้งที่ว่าการอำเภออยู่ที่ตำบลบ้านเชี่ยน ต่อมาในปี พ.ศ. 2470 ได้ย้ายมาตั้งที่แห่งใหม่ ณ ตลาดหันคา จึงเปลี่ยนชื่อเป็น อำเภอหันคา เหตุที่เรียกว่า "หันคา" มีที่มาประการแรก คือ มีตำนานเล่าว่ามีเรือพระที่นั่งสุพรรณหงส์มาล่มขวางลำน้ำในลักษณะหันและคาตรงบริเวณท่าบ้านหลวงซึ่งอยู่ทางทิศใต้ของอำเภอ และประการที่สองมาจากคำว่า "ลานคา" ตามลักษณะพื้นที่ซึ่งแต่เดิมนั้นเป็นที่ราบกว้าง มีหญ้าคาขึ้นปกคลุมโดยทั่วไป

**ที่ตั้งและอาณาเขต**
อำเภอหันคาตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังต่อไปนี้- ทิศเหนือ ติดต่อกับอำเภอหนองมะโมงและอำเภอวัดสิงห์- ทิศตะวันออก ติดต่อกับอำเภอเมืองชัยนาทและอำเภอสรรคบุรี- ทิศใต้ ติดต่อกับอำเภอเดิมบางนางบวช (จังหวัดสุพรรณบุรี)- ทิศตะวันตก ติดต่อกับอำเภอเนินขาม

**การแบ่งเขตการปกครอง**

**การปกครองส่วนภูมิภาค**
อำเภอหันคาแบ่งพื้นที่การปกครองออกเป็น 8 ตำบล 100 หมู่บ้าน ได้แก่

**การปกครองส่วนท้องถิ่น**
ท้องที่อำเภอหันคาประกอบด้วยองค์กรปกครองส่วนท้องถิ่น 10 แห่ง ได้แก่- เทศบาลตำบลหันคา ครอบคลุมพื้นที่บางส่วนของตำบลหันคา- เทศบาลตำบลสามง่ามท่าโบสถ์ ครอบคลุมพื้นที่บางส่วนของตำบลสามง่ามท่าโบสถ์- เทศบาลตำบลหนองแซง ครอบคลุมพื้นที่ตำบลหนองแซงทั้งตำบล- เทศบาลตำบลบ้านเชี่ยน ครอบคลุมพื้นที่ตำบลบ้านเชี่ยนทั้งตำบล- เทศบาลตำบลสามง่ามพัฒนา ครอบคลุมพื้นที่ตำบลสามง่ามท่าโบสถ์ (เฉพาะนอกเขตเทศบาลตำบลสามง่ามท่าโบสถ์)- เทศบาลตำบลห้วยงู ครอบคลุมพื้นที่ตำบลห้วยงูทั้งตำบล- องค์การบริหารส่วนตำบลหันคา ครอบคลุมพื้นที่ตำบลหันคา (เฉพาะนอกเขตเทศบาลตำบลหันคา)- องค์การบริหารส่วนตำบลไพรนกยูง ครอบคลุมพื้นที่ตำบลไพรนกยูงทั้งตำบล- องค์การบริหารส่วนตำบลวังไก่เถื่อน ครอบคลุมพื้นที่ตำบลวังไก่เถื่อนทั้งตำบล- องค์การบริหารส่วนตำบลเด่นใหญ่ ครอบคลุมพื้นที่ตำบลเด่นใหญ่ทั้งตำบล

**อ้างอิง**
หมวดหมู่:อำเภอในจังหวัดชัยนาท
วิกิพีเดียภาษาเนวาร์

ภาพโลโก้วิกิพีเดียภาษาเนวาร์
วิกิพีเดียภาษาเนวาร์ เป็นสารานุกรมวิกิพีเดียที่จัดทำขึ้นในภาษาเนวาร์ ปัจจุบันวิกิพีเดียภาษาเนวาร์มีบทความมากกว่า 69,000 บทความ (มีนาคม 2555)

**แหล่งข้อมูลอื่น**
  วิกิพีเดียภาษาเนวาร์
เนวาร์
วิกิพีเดียภาษานีนอสก์

ภาพโลโก้วิกิพีเดียภาษานือนอสก์
วิกิพีเดียภาษานือนอสก์ เป็นสารานุกรมวิกิพีเดียที่จัดทำขึ้นในภาษานือนอสก์ ปัจจุบันวิกิพีเดียภาษานือนอสก์มีบทความมากกว่า 28,000 บทความ (ธันวาคม 2550)

**ดูเพิ่ม**
 วิกิพีเดียภาษานอร์เวย์

**แหล่งข้อมูลอื่น**
  วิกิพีเดียภาษานือนอสก์
นือนอสก์
เมทริกซ์สมมาตร

ในทางพีชคณิตเชิงเส้น เมทริกซ์สมมาตร คือเมทริกซ์จัตุรัสที่เมื่อสลับเปลี่ยน (transpose) แล้วจะได้ผลลัพธ์เป็นเมทริกซ์ตัวเอง นั่นคือ
:
ความสมมาตรในสมาชิกของเมทริกซ์สมมาตร สามารถสังเกตได้จากเส้นทแยงมุม (จากซ้ายบนไปยังขวาล่าง) ซึ่งสมาชิกทุกตัวที่อยู่เหนือและใต้เส้นทแยงมุม จะมีค่าเท่ากันเหมือนการสะท้อนในกระจกเงา ดังนั้นเราสามารถนิยามเมทริกซ์สมมาตรได้อีกอย่างหนึ่งว่า
:
สำหรับทุกดัชนีที่ i และ j
ตัวอย่างต่อไปนี้คือเมทริกซ์สมมาตร ในมิติ 3×3
:
อนึ่ง เมทริกซ์เอกลักษณ์และเมทริกซ์ทแยงมุม ก็เป็นเมทริกซ์สมมาตรชนิดหนึ่ง เนื่องจากสมาชิกตัวอื่นนอกจากบนเส้นทแยงมุมเป็นศูนย์ เมื่อสลับเปลี่ยนแล้วทำให้ค่าไม่เปลี่ยนแปลง

**คุณสมบัติ**
ทุก ๆ เมทริกซ์จัตุรัสจำนวนจริง X สามารถเขียนอยู่ในรูปผลบวกของเมทริกซ์สมมาตรและเมทริกซ์สมมาตรเสมือน ดังนี้:


**ดูเพิ่ม**
 เมทริกซ์สมมาตรเสมือน หรือ เมทริกซ์ปฏิสมมาตร
สมมาตร
เมทริกซ์สมมาตรเสมือน

ในทางพีชคณิตเชิงเส้น เมทริกซ์สมมาตรเสมือน หรือ เมทริกซ์ปฏิสมมาตร คือเมทริกซ์จัตุรัสที่เมื่อสลับเปลี่ยน (transpose) แล้วจะได้ผลลัพธ์เป็นเมทริกซ์ที่สมาชิกทุกตัวมีเครื่องหมายตรงข้ามจากเดิม นั่นคือ
:
เราสามารถนิยามเมทริกซ์สมมาตรเสมือนได้อีกอย่างหนึ่งว่า
:
สำหรับทุกดัชนีที่ i และ j
ตัวอย่างต่อไปนี้คือเมทริกซ์สมมาตรเสมือน ในมิติ 3×3
:

**คุณสมบัติ**
ดีเทอร์มิแนนต์ของเมทริกซ์สมมาตรเสมือน มีคุณสมบัติดังนี้
:
ซึ่งหาก n เป็นจำนวนคี่ ดีเทอร์มิแนนต์จะกลายเป็นศูนย์ ตามทฤษฎีบทของจาโคบี ซึ่งตั้งโดย คาร์ล กุสตาฟ จาโคบี (Carl Gustav Jacobi)

**ดูเพิ่ม**
 เมทริกซ์สมมาตร
สมมาตรเสมือน
รอยเมทริกซ์

ในพีชคณิตเชิงเส้น รอยเมทริกซ์ หรือ เดือยเมทริกซ์ (ทับศัพท์ว่า เทรซ) คือผลบวกของสมาชิกที่อยู่บนเส้นทแยงมุมของเมทริกซ์จัตุรัส (จากซ้ายบนไปขวาล่าง) นั่นคือ
:
โดยที่  หมายถึงสมาชิกในแถวที่ i และหลักที่ j ของเมทริกซ์ A นอกจากนั้น รอยเมทริกซ์ยังเท่ากับผลบวกของค่าลักษณะเฉพาะ (eigenvalue) อีกด้วย
ดังตัวอย่างการหารอยเมทริกซ์ ของเมทริกซ์ต่อไปนี้
:

**คุณสมบัติ**
กำหนดให้เมทริกซ์ A, B เป็นเมทริกซ์จัตุรัสมิติ n×n และสเกลาร์ r รอยเมทริกซ์จะมีคุณสมบัติดังนี้
# tr (A + B) = tr (A) + tr (B)
# tr (rA) = r tr (A)
# tr (A) = tr (AT)
# tr (AB) = tr (BA)
# tr (ABC) = tr (CAB) = tr (BCA) โดยที่การคูณเมทริกซ์อยู่ในลักษณะของการเลื่อนวน
หมวดหมู่:พีชคณิตเชิงเส้น
หมวดหมู่:ทฤษฎีเมทริกซ์
โครงการก่อสร้างสะพานข้ามแม่น้ำเจ้าพระยา บริเวณห้าแยกปากเกร็ด และถนนเชื่อมต่อ

โครงการก่อสร้างสะพานข้ามแม่น้ำเจ้าพระยา บริเวณห้าแยกปากเกร็ด และถนนเชื่อมต่อ ดำเนินตามมติคณะรัฐมนตรี เมื่อวันที่ 27 กุมภาพันธ์ พ.ศ. 2539 มอบหมายให้กรมโยธาธิการดำเนินการ ต่อมาเมื่อมีพระราชบัญญัติปรับปรุงกระทรวง ทบวง กรม พ.ศ. 2545 จึงโอนโครงการไปอยู่ในความรับผิดชอบของกรมทางหลวงชนบท ใช้งบภายในวงเงิน 5,053 ล้านบาท โดยเป็นเงินกู้จากธนาคารเพื่อความร่วมมือระหว่างประเทศแห่งญี่ปุ่น (JBIC) อัตราส่วน 50 เปอร์เซ็น (6,807 ล้านเยน) เมื่อกำหนดก่อสร้างจริงใช้งบประมาณ 3,048,032,708.51 บาท 

**แบ่งส่วนตามสาย**
แนวสายทางด้านทิศตะวันออก-ตะวันตก
เริ่มต้นจากถนนแจ้งวัฒนะ (กม.10 + 170) ตัดกับห้าแยกปากเกร็ด ข้ามแม่น้ำเจ้าพระยามาบรรจบกับแนวสายทางด้านทิศเหนือ-ใต้ (กม.6) ผิวทางคอนกรีต มีความยาว 4.17 กิโลเมตร ความกว้าง 60 เมตร ขนาด 6 ช่องจราจร มีเกาะกลาง  มีสะพานข้ามคลอง 2 แห่ง และสะพานข้ามแม่น้ำเจ้าพระยา 1 แห่ง คือ สะพานพระราม 4 แนวสายทางนี้ได้ใช้ชื่อว่าถนนชัยพฤกษ์
แนวสายทางด้านทิศเหนือ-ใต้
เริ่มต้นจากจุดสิ้นสุดโครงการก่อสร้างสะพานข้ามแม่น้ำเจ้าพระยา บริเวณวัดนครอินทร์ และถนนต่อเชื่อม ที่บริเวณถนนรัตนาธิเบศร์ (กม.0+408) ไปทางทิศเหนือบรรจบกับทางหลวงแผ่นดินหมายเลข 345 (กม.7+901) มีความยาว 9.55 กิโลเมตร ความกว้าง 60 เมตร ผิวทางคอนกรีต 6 ช่องจราจร มีเกาะกลาง ในสายทางมีทางแยกต่างระดับ 2 แห่ง คือจุดบรรจบทางหลวงหมายเลข 345 และที่จุดตัดกับแนวสายทางตะวันออก-ตะวันตก แนวสายทางนี้รวมเป็นส่วนหนึ่งของถนนราชพฤกษ์

**รายละเอียด**
 เจ้าของโครงการ: กรมทางหลวงชนบท กระทรวงคมนาคม- ผู้ออกแบบ: บริษัท เอเชี่ยนเอ็นจิเนียริ่งคอนซัลแตนท์ จำกัด บริษัท เอพซิลอน จำกัด และบริษัท แปซิฟิกคอนซัลแตนท์อินเตอร์เนชั่นแนล- ที่ปรึกษาควบคุมการก่อสร้าง: บริษัท เอพซิลอน จำกัด- สัญญาจ้างบริษัทที่ปรึกษาฯ: เลขที่ คค 0723/002/2546 ลงวันที่ 11 เมษายน 2546- แหล่งเงินทุน: ธนาคารเพื่อความร่วมมือระหว่างประเทศแห่งญี่ปุ่น (JBIC) 50% รัฐบาลไทย 50%- วงเงินค่าก่อสร้างทั้งโครงการ: 3,048,032,708.51 บาท

**สัญญาที่ 1 (แนวสายทางด้านทิศตะวันออก-ตะวันตก)**
 ผู้รับจ้าง: Taisei-Sino-Thai Joint Venture- สัญญาก่อสร้าง: เลขที่ DOR 0723/003/2003, Dated September 26, 2003- วงเงินค่าก่อสร้างสัญญาที่ 1: 1,511,722,429.91 บาท- วันเริ่มงานตามสัญญา: 1 ธันวาคม 2546- ระยะเวลาการก่อสร้าง: 1,186 วัน (ประมาณ 39 เดือน 15 วัน)- วันสิ้นสุดสัญญา: 28 กุมภาพันธ์ 2550- ระยะเวลาการรับประกันผลงาน: 24 เดือน

**สัญญาที่ 2 (แนวสายทางด้านทิศเหนือ-ใต้)**
 ผู้รับจ้าง: Sumitomo-Mitui Construction Co.,Ltd.- สัญญาก่อสร้าง: เลขที่ DOR 0723/004/2003, Dated September 26, 2003- วงเงินค่าก่อสร้างสัญญาที่ 1: 1,536,310,278.60 บาท- วันเริ่มงานตามสัญญา: 1 ธันวาคม 2546- ระยะเวลาการก่อสร้าง: 900 วัน (ประมาณ 30 เดือน)- วันสิ้นสุดสัญญา: 18 พฤษภาคม 2549- ระยะเวลาการรับประกันผลงาน: 24 เดือน

**อ้างอิง**
  โครงการก่อสร้างสะพานข้ามแม่น้ำเจ้าพระยา บริเวณห้าแยกปากเกร็ด และถนนเชื่อมต่อของกรมทางหลวงชนบท date=2007-09-29 

**ดูเพิ่ม**
 สะพานพระราม 4- ถนนชัยพฤกษ์- ถนนราชพฤกษ์
หมวดหมู่:กรมทางหลวงชนบท
ถนนสมโภชเชียงใหม่ 700 ปี

ถนนสมโภชเชียงใหม่ 700 ปี หรือ ถนนวงแหวนรอบกลาง หรือ ทางหลวงชนบท ชม.3029 เป็นทางหลวงสายหนึ่งในจังหวัดเชียงใหม่ มีเส้นทางอ้อมรอบตัวเมืองเชียงใหม่จึงเป็นเสมือนถนนวงแหวนรอบที่ 2 ของเมือง ซึ่งรอบที่ 1 คือ ถนนมหิดล (ทางหลวงแผ่นดินหมายเลข 1141) และถนนซุปเปอร์ไฮเวย์ลำปาง–เชียงใหม่ (ทางหลวงแผ่นดินหมายเลข 11) ถนนสมโภชเชียงใหม่ 700 ปี เป็นถนนคอนกรีตขนาดหกช่องจราจร ความยาวทั้งสิ้น 26.13 กิโลเมตร โดยถนนสายนี้มีการออกแบบให้เป็นทางลอดและทางแยกต่างระดับทั้งหมดเมื่อตัดกับถนนหลักสายอื่น ๆ ซึ่งมีจำนวนทางลอดทั้งสิ้น 7 แห่ง และทางแยกต่างระดับ 1 แห่ง โดยมีกรมทางหลวงชนบทเป็นผู้ดูแล

**ประวัติและการก่อสร้าง**
คณะรัฐมนตรีได้มีมติเมื่อวันที่ 11 มกราคม พ.ศ. 2537 มอบหมายให้กรมโยธาธิการดำเนินการก่อสร้าง ต่อมาเมื่อมีการปรับปรุงกระทรวง ทบวง กรม พ.ศ. 2545 โครงการนี้จึงไปอยู่ในความรับผิดชอบของกรมทางหลวงชนบท ตัวโครงการออกแบบและก่อสร้างตามแนวผังเมืองรวมของจังหวัดเชียงใหม่ ฉบับที่ 78 (พ.ศ. 2532) มีรหัสโครงการ "ฌ3" กำหนดให้เป็นถนน 6 ช่องจราจร ระยะทางรวม 26 กิโลเมตร เริ่มจากบริเวณถนนเลียบคลองส่งน้ำชลประทาน หน้าสนามกีฬา 700 ปี จังหวัดเชียงใหม่ สิ้นสุดที่ถนนเลียบคลองส่งน้ำชลประทาน สายแม่แตง–หางดง ในเส้นทางมีสะพานข้ามแม่น้ำปิง 2 แห่ง สะพานข้ามทางรถไฟ 1 แห่ง ทางลอด 7 แห่ง ที่จุดตัดกับทางหลวงแผ่นดินหมายเลข 107 1001 118 1006 1317 106 และ 108 ทางต่างระดับ 1 แห่ง ที่จุดตัดกับทางหลวงแผ่นดินหมายเลข 11 ซึ่งบริเวณทางต่างระดับได้มีการปรับปรุงภูมิทัศน์เป็นสวนสาธารณะชื่อ "สวนสุขภาพเฉลิมพระเกียรติฯ ฉลองสิริราชสมบัติครบ 60 ปี" นอกจากนี้ยังตั้ง "ศูนย์ควบคุมและบำรุงรักษาถนนสมโภชเชียงใหม่ 700 ปี" เพื่อควบคุมระบบควมคุมการจราจร ระบบระบายน้ำ ระบบไฟฟ้า และระบบบันทึกกล้องโทรทัศน์วงจรปิด
ถนนสมโภชเชียงใหม่ 700 ปีได้ทำพิธีเปิดใช้งานเมื่อวันที่ 6 กุมภาพันธ์ พ.ศ. 2549 โดยมีพันตำรวจโท ทักษิณ ชินวัตร นายกรัฐมนตรี เป็นประธานในพิธีเปิด ใช้งบก่อสร้างและเวนคืนที่ดินรวม 10,070 ล้านบาท ระยะเวลาก่อสร้างรวมสิบปี

**รายชื่อทางแยก**

**แหล่งข้อมูลอื่น**
  โครงการก่อสร้างถนนวงแหวนรอบกลางเมืองเชียงใหม่ date=2014-03-18  สำนักก่อสร้างทาง กรมทางหลวงชนบท
ชม.3029
สมโภชเชียงใหม่ 700 ปี
สมโภชเชียงใหม่ 700 ปี
ศูนย์การเงินโลกเซี่ยงไฮ้

อาคารศูนย์การเงินโลกเซี่ยงไฮ้ (p=Shànghǎi huánqiú jīnróng zhōngxīn; The Shanghai World Financial Center) ตึกระฟ้าที่เคยสูงที่สุดในนครเซี่ยงไฮ้ ประเทศจีน และสูงเป็นอันดับหกของโลก มีความสูง 537.95 เมตร ประกอบด้วยชั้น 91 ชั้น และชั้นใต้ดินอีก 2 ชั้น อาคารดังกล่าวเคยเป็นอาคารที่สูงที่สุดในประเทศจีน แซงหน้าอาคารจินเม่าซึ่งตั้งอยู่ใกล้เคียง แต่ในปัจจุบันเซี่ยงไฮ้ทาวเวอร์ที่อยู่ใกล้เคียงตึกทั้งสอง มีความสูงแซงเป็นตึกที่สูงที่สุดของประเทศจีน

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของ SWFC date=2008-05-09 
*121.502778
หมวดหมู่:ตึกระฟ้าในเซี่ยงไฮ้
รัฐเบงกอลตะวันตก

เบงกอลตะวันตก (West Bengal; পশ্চিমবঙ্গ) เป็นรัฐทางตะวันออกของประเทศอินเดีย มีพื้นที่ไปตามแนวอ่าวเบงกอล มีประชากรมากกว่า 91 ล้านคน คิดเป็นรัฐที่มีประชากรมากที่สุดเป็นอันดับที่ 4 และมีพื้นที่มากที่สุดเป็นอันดับที่ 13 ของประเทศอินเดีย ด้วยพื้นที่ abbr=on มีอาณาเขตติดต่อรัฐสิกขิม รัฐอัสสัม และประเทศภูฏานทางทิศเหนือ ติดต่อกับประเทศเนปาลทางทิศตะวันออกเฉียงเหนือ ติดต่อกับรัฐโอริศาทางทิศตะวันตกเฉียงใต้ ติดต่อกับประเทศบังกลาเทศทางทิศตะวันตก และอ่าวเบงกอล มหาสมุทรอินเดียทางใต้ เมืองหลวงของรัฐคือโกลกาตา เมืองที่มีประชากรมากที่สุดเป็นอันดับที่ 7 และเป็นเขตนครที่มีประชากรมากที่สุดอันดับที่ 3 ในประเทศอินเดีย
รัฐนี้มีความสำคัญมากโดยเฉพาะช่วงการเรียกร้องเอกราชของอินเดียซึ่งเป็นศูนย์กลางทั้งทางปัญญาและทางศิลปะในยุคนั้น ในปี 1947 คณะกรรมการนิติบัญญัติเบงกอลและสภานิติบัญญัติเบงกอลได้ลงคะแนนการขีดเส้นแบ่งเบงกอลตามเส้นทางศาสนาออกเป็นสองส่วนที่ตัดขาดกัน คือ รัฐเบงกอลตะวันตก ซึ่งเป็นของประเทศฮินดูสถาน (อินเดียในปัจจุบัน) กับเบงกอลตะวันออก เป็นจังหวัดหนึ่งของประเทศปากีสถาน ซึ่งในภายหลังได้ประกาศเอกราชเป็นประเทศบังกลาเทศ

**อ้างอิง**
เบงกอลตะวันตก

หมวดหมู่:รัฐและดินแดนที่ก่อตั้งในปี พ.ศ. 2499
หมวดหมู่:อดีตอาณานิคมของเนเธอร์แลนด์
หมวดหมู่:อดีตอาณานิคมของสหราชอาณาจักร
หมวดหมู่:อ่าวเบงกอล
รัฐมัธยประเทศ

มัธยประเทศ (मध्य प्रदेश; แว่นแคว้นตอนกลาง) เป็นรัฐในประเทศอินเดียตอนกลาง มีเมืองหลวงคือโภปาล และเมืองใหญ่สุดคืออินเทาร์ ส่วนเมืองสำคัญอื่น ๆ ได้แก่ ชพัลปุระ, กวาลิออร์, อุชเชน, สาคร รัฐมธยประเทศใหญ่เป็นอันดับสอง และมีประชากรมากเป็นอันดับห้า ด้วยประชากรมากกว่า 75 ล้านคน  

**อ้างอิง**
ม

หมวดหมู่:รัฐและดินแดนที่ก่อตั้งในปี พ.ศ. 2499
รัฐโอฑิศา

โอฑิศา (ଓଡ଼ିଶା, Or-ଓଡ଼ିଶା.oga) หรือ โอริสสา เป็นรัฐในทางตะวันออกของประเทศอินเดีย มีอาณาเขตติดต่อกับรัฐเบงกอลตะวันตกและรัฐฌารขัณฑ์ทางเหนือ รัฐฉัตตีสครห์ทางตะวันตก และรัฐอานธรประเทศทางใต้ รัฐโอฑิศามีชายฝั่งยาว km ไปตามอ่าวเบงกอล มีพื้นที่มากเป็นอันดับแปดของอินเดีย และมีประชากรมากเป็นอันดับที่ 11 มีประชากรชนเผ่าที่ได้รับการรับรองแล้วมากที่สุดเป็นอันดับที่สามของประเทศอินเดีย

**ศัพทมูลวิทยา**
คำว่า "โอฑิศา" (ଓଡ଼ିଶା) มาจากคำภาษาปรากฤตโบราณว่า "Odda Visaya" (หรือ "Udra Bibhasha", "Odra Bibhasha") เช่นที่พบในจารึกของพระเจ้าราเชนทระโจฬะที่ 1 ที่ติรุมาลัย (திருமலை) ซึ่งเป็นวัดในศาสนาเชน โดยจารึกขึ้นในปี ค.ศ. 1025 สารฬา ทาส (ସାରଳା ଦାସ) ผู้แปลมหาภารตะเป็นภาษาโอเดียในคริสต์ศตวรรษที่ 15 เรียกภูมิภาค 'โอฑราราษฏระ (Odra Rashtra)' ว่าโอฑิศา ศิลาจารึกพระเจ้ากปิเฬนทราแห่งจักรวรรดิคชปติ (ค.ศ. 1435–67) บนผนังวัดในเมืองปุรีเรียกว่าภูมิภาคโอฑิศาหรือโอฑิศาราชยา
ในปี ค.ศ. 2011 คำแปลเป็นภาษาอังกฤษของ ଓଡ଼ିଶା ได้เปลี่ยนจาก "Orissa" เป็น "Odisha" และเปลี่ยนชื่อภาษาจาก "Oriya" เป็น "Odia" จากการเสนอร่างรัฐบัญญัติเรื่องข้อความโอริสซา (การเปลี่ยนชื่อ) ค.ศ. 2010 และร่างรัฐบัญญัติแก้ไขรัฐธรรมนูญ (ครั้งที่ 113) ค.ศ. 2010 ในรัฐสภา คำแปลภาษาฮินดี उड़ीसा (uṛīsa) ได้ถูกแก้ไขเป็น ओड़िशा (oḍisha) ด้วย โดยโลกสภาได้ผ่านร่างแก้ไขกฎหมายหลังการอภิปรายสรุป เมื่อวันที่ 9 พฤศจิกายน ค.ศ. 2010 และเมื่อวันที่ 24 มีนาคม ค.ศ. 2011 ราชยสภาก็ผ่านคำแปลญัตติแก้ไขเพิ่มเติมร่างกฎหมาย การเปลี่ยนแปลงการสะกดเกิดขึ้นเพื่อให้คำในภาษาอังกฤษและภาษาฮินดีสอดคล้องกับการถอดความจากภาษาโอเดีย

**ประชากร**
จากการสำรวจสำมะโนประชากรของอินเดียในปี ค.ศ. 2011 ประชากรทั้งหมดของรัฐโอฑิศามี 41,974,218 คน โดยเป็นผู้ชาย 21,212,136 คน (50.54%) และผู้หญิง 20,762,082 คน (49.46%) หรือผู้หญิง 978 คนต่อผู้ชาย 1,000 คน ซึ่งมีการเพิ่มขึ้นของประชากร  13.97% จากปี ค.ศ. 2001 โดยความหนาแน่นของประชากรอยู่ที่ 270 ต่อตารางกิโลเมตร
อัตราการรู้หนังสืออยู่ที่ 73% โดยที่เพศชาย  82% และเพศหญิง 64% เป็นผู้รู้หนังสือ ตามการสำรวจสำมะโนประชากร ค.ศ. 2011
สัดส่วนของผู้คนที่ดำรงชีพอยู่ต่ำกว่าเส้นแบ่งความยากจนในปี ค.ศ. 2004–2005 อยู่ที่ 57.15% ซึ่งเกือบเป็นสองเท่าของค่าเฉลี่ยของประเทศอินเดียซึ่งอยู่ที่ 26.10% ตั้งแต่ปี ค.ศ. 2005 โอฑิศาได้ลดอัตราความยากจนลงอย่างมากถึงร้อยละ 24.6 ตามการประมาณการในปัจจุบันสัดส่วนของผู้คนที่อยู่ภายใต้เส้นแบ่งความยากจนคือ 32.6%
ข้อมูลปี ค.ศ. 1996–2001 แสดงให้เห็นว่าอายุขัยเฉลี่ยของประชากรในรัฐอยู่ที่ 61.64 ปี ซึ่งสูงกว่าค่าเฉลี่ยของประเทศ โอฑิศามีอัตราการเกิด 23.2 ต่อ 1,000 คนต่อปี อัตราการเสียชีวิต 9.1 ต่อ 1,000 คนต่อปี อัตราการตายของทารก 65 ต่อการเกิดมีชีพ 1,000 คน และอัตราการเสียชีวิตของมารดา 358 ต่อ 1,000,000 การเกิดมีชีพ ในปี ค.ศ. 2018 โอฑิศามีดัชนีการพัฒนามนุษย์อยู่ที่ 0.606

**อ้างอิง**
โอ

หมวดหมู่:รัฐและดินแดนที่ก่อตั้งในปี พ.ศ. 2492
รัฐราชสถาน

ราชสถาน (राजस्थान; Rajasthan) เป็นรัฐในทางตอนเหนือของประเทศอินเดีย มีพื้นที่ mi2 หรือคิดเป็นร้อยละ 10.4 ของพื้นที่ทางภูมิศาสตร์ทั้งหมดของประเทศอินเดีย และเป็นรัฐที่มีอาณาเขตใหญ่ที่สุดในประเทศอินเดีย และมีประชากรมากเป็นอันดับที่ 7 รัฐราชสถานตั้งอยู่บริเวณทางตะวันตกเฉียงเหนือของประเทศอินเดีย พื้นที่ของรัฐประกอบด้วยพื้นที่กว้างขวางและอยู่อาศัยไม่ได้ของทะเลทรายธาร์ และมีอาณาเขตติดต่อกับประเทศปากีสถาน ทางแคว้นปัญจาบทางตะวันตกเฉียงเหนือ และแคว้นสินธ์ทางตะวันตก นอกจากนี้รัฐราชสถานยังติดต่อกับรัฐปัญจาบทางเหนือ, รัฐหรยาณาและรัฐอุตตรประเทศทางตะวันออกเฉียงเหนือ รัฐมัธยประเทศทางตะวันออกเฉียงใต้ และรัฐคุชราตทางตะวันตกเฉียงใต้
รัฐราชสถานเป็นที่ตั้งของซากปรักหักพังของอารยธรรมลุ่มแม่น้ำสินธุ ที่ กลิพังค์ กับ พลฐัล, หมู่ไชนมนเทียรทิลวาฑา ศาสนสถานสำคัญของศาสนาเชน บนสถานีบนเขาแห่งเดียวของรัฐ, เขาอาบู ส่วนหนึ่งของเทือกเขาอรวัลลี และอุทยานแห่งชาติเกวลเทว ที่ภารตปุระ ซึ่งเแ็นแหล่งมรดกโลก
รัฐราชสถานก่อตั้งขึ้นในวันที่ 30 มีนาคม 1949 เมื่อมีการรวมแคว้นราชปุตนะ (ชื่อที่บริติชราชกำหนดใช้ให้เรียกเมืองขึ้นในภูมิภาคนี้) เข้ากับสหภาพอินเดีย เมืองหลวงและเมืองใหญ่สุดของรัฐราชสถาน คือ ชัยปุระ เมืองสำคัญอื่น ๆ ของรัฐราชสถาน ได้แก่ โชทปุระ, โกตา, พิกเนร์, อัชเมร์, ภารตปุระ และอุทัยปุระ

**อ้างอิง**
ราชสถาน

หมวดหมู่:รัฐและดินแดนที่ก่อตั้งในปี พ.ศ. 2499
อัสสัม

อัสสัม สามารถหมายถึง- รัฐอัสสัม- ภาษาอัสสัม- ชาอัสสัม
หรือเป็นคำเรียกสั้น ๆ อย่างไม่เป็นทางการของ- โรงเรียนอัสสัมชัญ- มหาวิทยาลัยอัสสัมชัญ
รัฐทมิฬนาฑู

ทมิฬนาฑู ทะ-มิน-นา-ดู (தமிழ்நாடு; Tamil Nadu) เป็นหนึ่งในรัฐของประเทศอินเดีย เมืองหลวงและเมืองใหญ่สุดของรัฐคือเจนไน ทมิฬนาฑูตั้งอยู่ส่วนใต้สุดของอนุทวีปอินเดีย และมีอาณาเขตติดกับดินแดนสหภาพปูดูเชร์รี, รัฐเกรละ, รัฐกรณาฏกะ และรัฐอานธรประเทศ รัฐทมิฬนาฑูล้อมรอบด้วยเทือกเขาฆาฏตะวันออกทางเหนือ, เทือกเขานิลคีรี (Nilgiri Mountains), เทือกเขาเมฆมาไล (Meghamalai) ทางตะวันตก, ทะเลเบงกอล ทางตะวันออก, อ่าวมันนาร์ (Gulf of Mannar) และช่องแคบพอล์ก (Palk Strait) ทางตะวันออกเฉียงใต้, และมหาสมุทรอินเดียทางใต้ รัฐทมิฬนาฑูมีชายแดนทางทะเลติดกับประเทศศรีลังกา
ภูมิภาคนี้ในประวัติศาสตร์ถูกปกครองภายใต้หลายจักรรวรรดิ หนึ่งในนั้นที่มีชื่อเสียงที่สุดคือมูเวนธรทั้งสาม (Three Crowned Kings) – ราชวงศ์เฌอร่า, ราชวงศ์โจฬะ และราชวงศ์ปันทยะ ซึ่งช่วยทำให้ทมิฬมีวัฒนธรรมทมิฬ อาหารทมิฬ และสถาปัตยกรรมทมิฬที่เป็นเอกลักษณ์ของตนเอง หลังการล่มสลายของอาณาจักรไมซอร์ (Kingdom of Mysore) จักรวรรดิบริเตนได้นำไปสู่ภาวะฉุกเฉินของเจนไน หรือมัสทราสในขณะนั้น รัฐทมิฬนาฑูในปัจจุบันตั้งขึ้นเมื่อปี 1956 ตามการประกาศใช้ States Reorganisation Act, 1956 รัฐทมิฬนาฑูเป็นที่ตั้งของโบราณสถาน สถานที่แสวงบุญ และแหล่งมรดกโลกสามแห่ง2012

**อ้างอิง**
ทม

หมวดหมู่:รัฐและดินแดนที่ก่อตั้งในปี พ.ศ. 2493
รัฐอุตตรประเทศ

อุตตรประเทศ (उत्तर प्रदेश, Uttar Pradesh.ogg) เป็นรัฐในทางตอนเหนือของประเทศอินเดีย มีประชากรราวสองร้อยล้านคน ถือเป็นรัฐที่มีประชากรมากที่สุดในประเทศอินเดีย เช่นเดียวกับที่เป็นเขตการปกครองระดับบนที่มีประชากรมากที่สุดในโลก รัฐอุตตรประเทศก่อตั้งขึ้นเมื่อวันที่ 1 เมษายน 1937 ภายใต้ชื่อจังหวัดร่วมแห่งอัคระและอูธ (United Provinces of Agra and Oudh) ในระหว่างภายใต้อาณัติปกครองของอังกฤษ และเปลี่ยนชื่อมาเป็น "อุตตรประเทศ" ในปี 1950 โดยมีอักษรย่อ ยูพี (UP) รัฐแบ่งมณฑลการปกครองออกเป็น 18 มณฑล และ 75 อำเภอ โดยมีเมืองหลวงคือลักเนา เมื่อวันที่ 9 พฤศจิกายน 2000 รัฐใหม่ชื่อว่ารัฐอุตตรขัณฑ์ แยกตัวออกจากภูมิภาคเชิงเขาหิมาลัยของรัฐอุตตรประเทศ ทั้งแม่น้ำคงคาและแม่น้ำยมุนา มาบรรจบกันที่เมืองอลาหาบาด ภาษาฮินดีเป็นภาษาที่มีผู้พูดมากที่สุดในรัฐและเป็นภาษาราชการประจำรัฐควบคู่ไปกับภาษาอูรดู
อาณาเขตของรัฐอุตตรประเทศติดต่อกับรัฐราชสถานทางตะวันตก, รัฐหรยาณา รัฐหิมาจัลประเทศ และเดลีทางตะวันตกเฉียงเหนือ, รัฐอุตตราขัณฑ์และประเทศเนปาลทางเหนือ, รัฐพิหารทางตะวันออก, รัฐมัธยประเทศทางใต้ และติดกับรัฐฌารขัณฑ์กับรัฐฉัตตีสครห์ไปทางตะวันออกเฉียงใต้ ครอบคลุมพื้นที่ order=flip, หรือ 7.34% ของประเทศอินเดีย นับเป็นรัฐที่มีพื้นที่เป็นอันดับที่สี่ของประเทศ เกษตรกรรมและธุรกิจบริการเป็นส่วนสำคัญของเศรษฐกิจของรัฐ ภาคบริการเช่นการท่องเที่ยว อุตสาหกรรมโรงแรม อสังหาริมทรัพย์ ประกันชีวิต และบริการปรึกษาทางการเงิน รัฐอุตตรประเทศมีจีดีพีอยู่ที่ 17.94 ล้านล้านรูปีอินเดีย หรือ 70,000 รูปีอินเดียต่อประชากร คิดเป็นอันดับที่ห้าของประเทศ เอชดีไอของรัฐอยู่ที่อันดับที่ 35 ของประเทศ

**การแบ่งเขตการปกครอง**
ไฟล์:Uttar Pradesh administrative divisions.svg|left|thumb|200px|alt="Administrative Divisions"|มณฑลของรัฐอุตตรประเทศ
รัฐอุตตรประเทศแบ่งออกเป็น 75 อำเภอ ภายใต้ 18 มณฑล (divisions) ดังนี้
# สหรนปุระ (Saharanpur)
# โมราดาบาด (Moradabad)
# พะเรอิลลี (Bareilly)
# ลัคเนา
# เทวีปตัน (Devipatan)
# พัสตี (Basti)
# โครขปุระ (Gorakhpur)
# มีรุต (Meerut)
# อาลีครห์ (Aligarh)
# อัคระ
# กานปุระ
# ไฟซาลาบาด (Faizabad)
# อะซามครห์ (Azamgarh)
# ฌันสี (Jhansi)
# จิตรกูท (Chitrakoot)
# อลาหาบาด (Allahabad)
# พาราณสี
# มีรซาปุระ (Mirzapur)
รายชื่อมณฑลเรียงตามจำนวนประชากรในปี 2011

**อ้างอิง**

**แหล่งข้อมูลอื่น**
  เว็บไซต์ทางการของรัฐอุตตรประเทศ-  เว็บไซต์ทางการของกระทรวงมหาดไทยของรัฐอุตตรประเทศ date=2020-09-19 -  เว็บไซต์ทางการของกระทรวงการท่องเที่ยวของรัฐอุตตรประเทศfix-attempted=yes 

อุตตรประเทศ
หมวดหมู่:รัฐและดินแดนที่ก่อตั้งในปี พ.ศ. 2493
หมวดหมู่:รัฐและดินแดนที่ก่อตั้งในปี พ.ศ. 2377
รัฐอุตตราขัณฑ์

อุตตราขัณฑ์ (उत्तराखण्ड, pron) หรือชื่อเดิมว่า อุตตราญจัล (उत्तरांचल) เป็นรัฐในภาคเหนือของประเทศอินเดีย ได้รับการขนานนามว่าเป็น "เทวภูมิ" (แปลว่า "ดินแดนแห่งปวงเทวะ") อันได้มาจากมนเทียรและสถานที่ศักดิ์สิทธิ์มากมายในรัฐ

**อ้างอิง**
อตตราขณฑ

หมวดหมู่:รัฐและดินแดนที่ก่อตั้งในปี พ.ศ. 2543
รัฐอานธรประเทศ

อานธรประเทศ อาน-ทะ-ระ-ปฺระ-เทด (आंध्र प्रदेश; ఆంధ్ర ప్రదేశ్) เป็นรัฐทางตะวันออกเฉียงใต้บนชายฝั่งของประเทศอินเดีย มีพื้นที่ใหญ่เป็นอันดับที่เจ็ดด้วยพื้นที่ abbr=off และมีประชากรมากเป็นอันดับที่สิบด้วยประชากร 49,386,799 คน อาณาเขตของรัฐติดต่อกับรัฐเตลังคานาทางตะวันตกเฉียงเหนือ, รัฐฉัตตีสครห์ทางเหนือ, รัฐโอริศาทางตะวันออกเฉียงเหนือ, รัฐทมิฬนาฑูทางใต้, รัฐกรณาฏกะทางตะวันตก และอ่าวเบงกอลทางตะวันออก รัฐอานธรประเทศมีความยาวชายฝั่งยาวเป็นอันกับสองในอินเดียรองจากรัฐคุชราต ด้วยความยาวชายฝั่ง 974 กิโลเมตร อานธรประเทศเป็นรัฐแรกในอินเดียที่จัดตั้งขึ้นด้วยประเด็นทางภาษาที่ใช้ของประชากร เมื่อวันที่ 1 ตุลาคม 1953 ในอดีต อานธรประเทศเคยเป็นพื้นที่สำคัญในการจาริกแสวงบุญของชาวพุทธ และเป็นศูนย์การศึกษาศาสนาพุทธที่สำคัญ รวมถึงพบวัด เจดีย์ และสถูปต่าง ๆ จำนวนมาก อานธรประเทศยังเป็นที่รู้จักในฐานะดินแดนแห่งเพชรโกห์อีนูร์ และเพชรกอลคอนดาอีกมากมาย ที่ซึ่งเคยขุดพบในเหมืองโกลลูร์ อานธรประเทศยังเป็นที่รู้จักในชื่อ "ชามข้าวของอินเดีย" ในฐานะผู้ผลิตข้าวรายใหญ่ของอินเดีย

**ดูเพิ่ม**
 ประวัติศาสตร์รัฐอานธรประเทศ

**หมายเหตุ**

**อ้างอิง**
อานธรประเทศ

หมวดหมู่:รัฐและดินแดนที่ก่อตั้งในปี พ.ศ. 2499
การบวกเมทริกซ์

การบวกเมทริกซ์ ในทางคณิตศาสตร์ เป็นการดำเนินการการบวกบนสองเมทริกซ์ โดยบวกสมาชิกที่สอดคล้องกันเข้าด้วยกันเป็นเมทริกซ์ใหม่

**ผลบวกแยกสมาชิก**
การบวกเมทริกซ์โดยทั่วไปจะนิยามให้เมทริกซ์สองเมทริกซ์มีมิติเท่ากัน ผลบวกของเมทริกซ์ A และ B ที่มีมิติ m×n เขียนแทนด้วย A + B และได้ผลลัพธ์ออกมาเป็นเมทริกซ์ขนาด m×n ที่มีสมาชิกเป็นผลบวกบนตำแหน่งที่ตรงกัน ตัวอย่างเช่น
: 
เรายังสามารถดำเนินการการลบบนเมทริกซ์สองเมทริกซ์ได้ ตราบใดที่ยังมีมิติเท่ากัน การลบเมทริกซ์เขียนแทนด้วย A − B จะได้เมทริกซ์ที่มีสมาชิกเป็นผลลบบนตำแหน่งที่ตรงกัน ตัวอย่างเช่น
: 
เอกลักษณ์การบวกของเมทริกซ์คือเมทริกซ์ศูนย์ ดังตัวอย่างต่อไปนี้
: 

**ผลบวกโดยตรง**
การดำเนินการการบวกอีกอย่างหนึ่งซึ่งมีที่ใช้น้อยกว่า คือการบวกโดยตรง เราสามารถบวกเมทริกซ์ A มิติ m×n กับเมทริกซ์ B มิติ p×q ได้โดยไม่จำเป็นต้องมีมิติเท่ากัน ผลลัพธ์จะออกมาเป็นเมทริกซ์ที่มีมิติ (m + p) × (n + q) ตามที่นิยามไว้ดังนี้
: 
ดังตัวอย่างต่อไปนี้
: 
การบวกแบบนี้ไม่มีคุณสมบัติการสลับที่ ลองพิจารณาตัวอย่างนี้เทียบกับข้างบน
: 

**คุณสมบัติ**

**แหล่งข้อมูลอื่น**
  Online matrix addition calculator-  Online matrix calculation using AJAX date=2008-12-05 
เมทริกซ์
หมวดหมู่:พีชคณิตเชิงเส้น
หมวดหมู่:การดำเนินการทวิภาค
แม็คกี้ คิว

แม็คกี้ คิว (Maggie Q) หรือ หลี่ เหม่ยฉี (จีน: 李美琪; พินอิน: Lǐ Měiqí,) มีชื่อเกิดว่า  Margaret Denise Quigley เกิดเมื่อวันที่ 22 พฤษภาคม ค.ศ. 1979 ที่โฮโนลูลู ฮาวาย เป็นนักแสดง นางแบบที่มีชื่อเสียงในฮ่องกงและระดับฮอลลีวูด

**ประวัติ**
แม็คกี้ คิวมีบิดาเป็นชาวอเมริกัน และมารดาเป็นชาวเวียดนาม ชีวิตในวัยเด็กของเธอมักเข้าร่วมการแข่งขันว่ายน้ำ กับกีฬาทั้งลู่และลานทุกชนิด พออายุ 18 ปีเธอก็ย้ายมายังฮ่องกง เพื่อเป็นนางแบบอาชีพ และก้าวขึ้นสู่การเป็นนางแบบแถวหน้าของเอเชียอย่างรวดเร็ว อีกทั้งยังขึ้นปกนิตยสารทั่วเอเชีย มากกว่า 100 ฉบับ ไม่ว่าจะเป็น Time, Harper’s Bazaar, Cosmopolitan, Madame Figaro, Marie Claire, และ Elle หลายครั้ง
แม็กกี้เริ่มต้นการเป็นนักแสดงจากละครโทรทัศน์เรื่อง House of the Dragon ที่ประสบความสำเร็จได้รับความนิยมอย่างสูงในเอเชียหลังจากนั้นเธอก็แสดงภาพยนตร์เขย่าขวัญเรื่อง Model from Hell และในภาพยนตร์เรื่อง Gen-Y Cops ได้สร้างความประทับใจให้กับเฉินหลงมากจนเขาทาบทามเธอมาร่วมแสดงกับพอล รัด ใน Manhattan Midnight ภาพยนตร์ที่ได้รับรางวัลมากมาย 
ในปี 2002 แม็กกี้รับบทสวยประหารใน Naked Weapon ภาพยนตร์แอ็คชั่นที่ได้รับการขนานนามว่าเป็นการผสมผสานกันระหว่าง Charlie’s Angels กับ The Matrix และผลงานการกำกับภาพยนตร์ของเฉิน เสี่ยวตง ที่เคยออกแบบลีลาท่าทางในฉากต่อสู้ให้กับภาพยนตร์ดังอย่าง Hero และ House of Flying Daggers การได้ร่วมงานกับเฉินหลง และเฉิน เสี่ยวตงรวมทั้งได้แสดงภาพยนตร์แนวแอ็คชั่นหลาย ๆ เรื่อง ส่งให้แม็กกี้พัฒนาทักษะการต่อสู้ด้วยมือเปล่าแบบตัวต่อตัวรุดหน้าไปหลายก้าว ซึ่งเธอก็นำทักษะนี้ไปใช้กับการแสดงในภาพยนตร์อย่าง Mission: Impossible III, Rush Hour 2, และ Around the World in 80 Days 
แม็กกี้ยังร่วมแสดงใน The Counting House ภาพยนตร์สยองขวัญของ Rai Entertainment จากอิตาลี, Dragon Squad ภาพยนตร์ฮ่องกงที่เธอรับบทเป็นมือปืนซุ่มยิง, และ House of Harmony มินิซีรีส์ร่วมทุนสร้างระหว่างเยอรมันกับสิงคโปร์ 
เมื่อปี 2006 แม็กกี้ร่วมแสดงใน Mission: Impossible III ของ Paramount Pictures ที่นำแสดงโดยทอม ครูซ โดยเธอรับบทเช็น หนึ่งในสี่สมาชิกคนสำคัญของคณะปฏิบัติการ โดยผู้กำกับ เจ.เจ. แอบรัมส์ ผู้เป็นต้นคิดสร้างภาพยนตร์ชุดดัง ๆ อย่าง Lost, Alias, และ Felicity 
หลังจากนั้น แม็กกี้ ก็ร่วมแสดงกับแดน ฟ๊อกเลอร์, จอร์จ โลเปซ, และคริสโตเฟอร์ วอลเคน ใน Balls of Fury ภาพยนตร์ตลกของ Rogue Pictures กับ Spyglass Entertainment ว่าด้วยอดีตแชมเปี้ยนปิงปองที่ถลำลึกเข้าสู่โลกลึกลับของปิงปองเพื่อค้นหาฆาตกรที่สังหารพ่อของเขา โจนาธาน กลิ้คแมน แห่ง Spyglass เป็นผู้อำนวยการสร้างจากบทและฝีมือการกำกับภาพยนตร์ของโรเบิร์ต เบ็น กาแรนท์ 
ปัจจุบัน แม็กกี้ เป็นโฆษกให้กับผลิตภัณฑ์อาบน้ำ LUX Personal Wash Products และผลิตภัณฑ์ดูแลผิว SOFINA Facial Skin-Care ในจีน เธอยังโด่งดังจากการงานโฆษณาผลิตภัณฑ์อย่าง Derma Logical ในฮ่องกง, เครื่องดื่ม Coca-Cola ในญี่ปุ่น, รถจักรยานยนต์ Haojue Suzuki Motorcycle ในจีน, Lancel Image Girl ในเอเชีย, และ Shiseido UV White ในญี่ปุ่นด้วย

**อ้างอิง**
  Maggie Q (แม็กกี้ คิว) nangdee.com

**แหล่งข้อมูลอื่น**
  เว็บไซต์อย่างเป็นทางการ date=2008-03-04 
หมวดหมู่:นักแสดงอเมริกัน
หมวดหมู่:นักแสดงฮ่องกง
หมวดหมู่:ชาวอเมริกันเชื้อสายเวียดนาม
หมวดหมู่:บุคคลจากโฮโนลูลู
วงศ์ปลาฟันสุนัข

วงศ์ปลาฟันสุนัข (อังกฤษ: Dogteeth characin, Saber tooth fish, Vampire characin) เป็นวงศ์ปลาน้ำจืดจำพวกหนึ่ง ในอันดับปลาคาราซิน (Characiformes) ใช้ชื่อวงศ์ว่า Cynodontidae (/ไซ-โน-ดอน-ทิ-ดี้/)
มีรูปร่างทั่วไป คล้ายกับปลาแปบ ซึ่งอยู่ในวงศ์ปลาตะเพียน (Cyprinidae) ที่พบในภูมิภาคเอเชียอาคเนย์ แต่มีรูปร่างใหญ่กว่ามาก มีส่วนหัวใหญ่และเชิดขึ้นบริเวณปาก ตาโต ลำตัวแบนข้างมาก ส่วนท้องเป็นสันคม เรียวยาว ครีบท้องเรียวยาว ครีบหางแผ่เป็นแผ่นรูปสี่เหลี่ยมคางหมู ปากกว้างและเฉียงลง มีปากมีฟันแหลมคมเป็นซี่ ๆ เห็นชัดเจน โดยเฉพาะฟันคู่ล่างที่เรียวยาวมาก เห็นได้ชัดเจน ทั้งนี้จะสั้นหรือยาวเพียงใดขึ้นอยู่กับสกุล  และชนิด  ซึ่งฟันคู่นี้เมื่อหักไปแล้วสามารถงอกขึ้นใหม่ได้ กรามปากทั้งบนและล่างสามารถเก็บฟันที่ยื่นยาวนี้ได้สนิท มีรูปร่างแบนข้างและเพรียวมาก ทำให้สามารถกลับตัวได้อย่างรวดเร็วเมื่ออยู่ในน้ำ  เกล็ดเล็กละเอียดมาก พื้นลำตัวส่วนมากเป็นสีเงินแวววาว 
พบตามแม่น้ำสายใหญ่ในประเทศต่าง ๆ ในทวีปอเมริกาใต้ ชอบอยู่รวมเป็นฝูง ล่าเหยื่อด้วยการโฉบกินปลาขนาดเล็กกว่าตามผิวน้ำ ว่องไวมากเมื่อล่าเหยื่อ 
มีทั้งหมด 5 สกุล พบในขณะนี้ราว 14 ชนิด ชนิดที่ใหญ่ที่สุด คือ Hydrolycus armatus ที่เมื่อโตเต็มที่ยาวได้ถึง 60 เซนติเมตร 
นิยมตกเป็นเกมกีฬา มีชื่อเรียกในท้องถิ่นว่า "พาราย่า" (Paraya) และนิยมเลี้ยงเป็นปลาตู้สวยงามด้วย ซึ่งมักมีนิสัยขี้ตกใจเมื่อเลี้ยงในตู้

**อ้างอิง**

**แหล่งข้อมูลอื่น**
 Family Cynodontidae - Dogtooth characins 
หมวดหมู่:อันดับปลาคาราซิน
หมวดหมู่:ปลาน้ำจืด
หมวดหมู่:ปลาตู้
หมวดหมู่:ปลาทวีปอเมริกาใต้
หมวดหมู่:วงศ์ปลาฟันสุนัข
แม่แบบ:ทางแยก/เริ่ม

}}
ทางหลวงท้องถิ่น = 
ทางพิเศษ = 
ทางยกระดับ = 
ถนน = {}
}}  {}
จังหวัด
กม.ที่
ชื่อจุดตัด
ซ้าย
ขวา
สถาบันโพลิเทคนิคเรนส์ซเลียร์

สถาบันโพลิเทคนิคเรนส์ซเลียร์ ( Rensselaer Polytechnic Institute ), หรือ RPI, เป็นสถาบันอุดมศึกษาเอกชน ในเมือง ทรอย นิวยอร์ก, ซึ่งเป็นเมืองที่อยู่ติดกับเมือง อัลบานี เมืองหลวงของ นิวยอร์ก RPI ได้ถูกก่อตั้งในปี ค.ศ. 1824 โดย by นายสตีเฟน วาน เรนส์ซเลียร์ โดยจัดตั้งเพื่อ "ศึกษาการประยุกต์ใช้วิทยาศาสตร์ให้เป็นประโยชน์ต่อชีวิตประจำวัน", และยังเป็นมหาวิทยาลัยทางเทคโนโลยีที่เก่าแก่ที่สุด ที่ศึกษาด้วยภาษาอังกฤษ  RPI เป็นที่รู้จักดีในความสำเร็จ ในการถ่ายทอดเทคโนโลยีจากห้องแลบไปสู่ตลาด
จุดมุ่งหมายของ RPI ได้วิวัฒนาการอย่างช้าๆ โดยยังคงรักษาจุดแข็งในด้านวิทยาศาสตร์และเทคโนโลยี ตามจุดมุ่งหมายเดิมเอาไว้ ในปี ค.ศ. 1995 จุดมุ่งหมายของ RPI ได้เปลี่ยนเป็น "อบรมผู้นำของวันพรุ่งนี้สำหรับอาชีพในด้านเทคโนโลยี" RPI ส่งเสริมการค้นพบใหม่ๆ และการใช้เทคโนโลยีอย่างมีความรับผิดชอบ เพื่อสร้างความรู้ และความเจริญ

**ประวัติ**

**ค.ศ. 1824 - ค.ศ. 1900**

**ค.ศ. 1900 - ปัจจุบัน**

**อันดับแรกของ RPI**
 ค.ศ. 1824 - RPI ได้เป็นมหาวิทยาลัยด้านเทคโนโลยีแห่งแรกของโลก ที่ศึกษาด้วยภาษาอังกฤษ- ค.ศ. 1835 - RPI ได้มอบปริญญาวิศวกรรมโยธา เป็นแห่งแรกในสหรัฐอเมริกา - ค.ศ. 1864 - อัลฟาแชปเตอร์ (Alpha Chapter) ของ เทตา ไซ (Theta Xi) เปิดขึ้นที่ RPI เป็นแห่งแรก- ค.ศ. 1909 - ศิษย์เก่าของพิตต์สเบิร์ก ได้ให้ทุนในการก่อสร้างตึกพิตต์สเบิร์ก นี่เป็นครั้งแรกในประวัติศาสตร์อเมริกา ที่ศิษย์เก่าของเมืองเมืองหนึ่ง ช่วยกันหาเงินเพียงพอที่จะสร้างตึกในมหาวิทยาลัย- ค.ศ. 1980 - RPI ได้ก่อตั้งโรงช่วยพัฒนาทางธุรกิจ (Incubator) เป็นแห่งแรกที่สนับสนุนและดำเนินงานโดยมหาวิทยาลัย 

**การศึกษา**

**แผนงานของเรนส์ซเลียร์**

**คณะ**

**อันดับ**

**งานวิจัยและพัฒนา**

**แคมปัส**

**องค์กรนักศึกษา**

**การกีฬา**

**ชีวิตนักศึกษา**

**ศิษย์เก่าที่มีชื่อเสียง**

**อ้างอิง ==
ธงชาติแทนซาเนีย

ธงชาติแทนซาเนีย มีใช้ขึ้นเมื่อวันที่ 30 มิถุนายน พ.ศ. 2507 หลังจากการรวมกันของแทนกันยีกาและแซนซิบาร์ เข้าเป็นสหสาธารณรัฐแทนซาเนีย ธงดังกล่าวนี้ได้รวมเอาสีธงของทั้งสองประเทศเดิมไว้ด้วยกัน กล่าวคือ สีเขียวและสีน้ำเงินจากธงแซนซิบาร์ถูกคั่นกลางด้วยแถบสีดำที่ขนาบด้วยแถบสีทองจากธงแทนกันยีกาในรูปแบบทแยงมุม
ส่วนธงนาวีของกองทัพเรือ ใช้ตามอย่างธงแสดงสัญชาติสีขาว กล่าวคือ เพิ่มรูปธงชาติแทนซาเนียลงบนมุมบนด้านคันธงของธงเซนต์จอร์จ (ธงพื้นขาวมีรูปกากบาทแดง)

**ความหมาย**
สีของธงชาติแต่ละสีมีความหมายดังนี้ - สีเขียว หมายถึง แผ่นดิน- สีเหลือง หมายถึง ความอุดมสมบูรณ์ของแร่ธาตุ- สีดำ หมายถึง ประชาชน- สีน้ำเงิน หมายถึง ท้องทะเล 
ระดับค่าความเข้มของโทนสีที่ใช้เป็นธงชาติ ของสำนักวางแผน กรมกิจการทั่วไป ตามคำสั่งของประธานาธิบดี.

**ธงชาติของประเทศที่รวมกันเป็นแทนซาเนีย**

**ดูเพิ่ม**
 รายชื่อธงในประเทศแทนซาเนีย- มุงกูอีบารีกีอาฟรีกา

**อ้างอิง**
  Country Profile date=2013-11-25 , at The Tanzania National Website (Tanzania Government). Accessed 16 February 2006.

**แหล่งข้อมูลอื่น**
 title=ธงชาติแทนซาเนีย
หมวดหมู่:สัญลักษณ์ของประเทศแทนซาเนีย
ทแนซาเนีย
ทีเชิร์ต

ไฟล์:Wikipedia-T-shirt.jpg|thumb|ทีเชิร์ต วิกิพีเดีย
ทีเชิร์ต (T-shirt หรือ tee shirt) หรือ เสื้อยืด คือเสื้อที่ส่วนใหญ่จะไม่มีกระดุม ปกเสื้อ และกระเป๋า โดยมีลักษณะคอกลมและแขนสั้น ซึ่งแขนของเสื้อส่วนใหญ่จะไม่เลยข้อศอก ถ้าเกินกว่านั้นจะเรียกเสื้อทีเชิร์ตแขนยาว
เสื้อทีเชิร์ตโดยทั่วไปจะทำจากผ้าฝ้าย หรือ ผ้าใยสังเคราะห์ โดยมากแล้วทีเชิร์ตจะมีการออกแบบลายด้วยตัวหนังสือหรือรูปภาพ
และนิยมใส่กันทั้งผู้ชายและผู้หญิง ทุกกลุ่มอายุ รวมทั้งทารก วัยรุ่น และผู้ใหญ่

**ประวัติ**
แนวความคิดการผลิตเสื้อทีเชิร์ตมาจาก ชั้นใน ซึ่งพัฒนามาจากเสื้อชั้นใน เสื้อนั้นมีมาตั้งแต่ยุคอียิปต์โบราณ และค่อย ๆ ได้รับความนิยม จนกระทั่งในศตวรรษที่ 19 ต้นกำเนิดของทีเชิร์ตก็ได้เกิดขึ้น โดยมีการอ้างสถานที่เกิดอย่างน้อยก็ในแคลิฟอร์เนีย และ สหราชอาณาจักร ในช่วงราวปี 1913 ถึง 1948 ซึ่งในช่วงนั้นได้มีการพัฒนาไปอย่างช้า ๆ
วันทีเชิร์ตในประเทศเยอรมนี
จากข้อมูลหลาย ๆ แห่ง มีการอ้างว่า สถานที่ ๆ เป็นต้นกำเนิดแนวความคิดของทีเชิร์ตจริง ๆ เห็นจะเป็นที่สหรัฐอเมริกา ระหว่างสงครามโลกครั้งที่ 1 เมื่อทหารอเมริกัน ได้สังเกตว่า ทหารยุโรปได้ใส่เสื้อในจากผ้าฝ้ายเบา ขณะที่ทหารอเมริกันเปียกเหงื่อกับชุดที่ทำจากขนสัตว์ ตั้งแต่นั้นมาพวกเขาก็ได้เปลี่ยนมาใช้ผ้าฝ้าย ซึ่งสะดวกสบายขึ้นและได้รับความนิยมในหมู่ชาวอเมริกัน เพราะเนื่องจากรูปลักษณ์ของเสื้อจึงได้เรียกว่าเสื้อ ทีเชิร์ต (T-shirt) ที่มาขอชื่อนั้น ไม่ชัดเจน แต่ส่วนใหญ่จะมาจากรูปร่าง ของเสื้อที่มีลัษณะเป็นตัว "T" และชัดเจนขึ้นเมื่อในกองทัพเรียกเสื้อนี้ว่า "training shirt" (เสื้อสำหรับฝึก)
ในปี 1932 ฮาวเวิร์ด โจนส์ขอให้บริษัทผลิตกางเกงในอย่าง จ็อกกี้ ผลิตเสื้อที่ซับเหงื่อสำหรับทีม ยูเอสซี ฟุตบอล ที่อาจเรียกได้ว่าเป็นทีเชิร์ตยุคใหม่
ในช่วงสงครามโลกครั้งที่ 2 ทีเชิร์ตได้กลายเป็นเสื้อมาตรฐานทั่วไป ในกองทัพสหรัฐอเมริกาและนาวิกโยธิน ถึงแม้ว่าทีเชิร์ตจะเป็นชั้นใน แต่ทหารส่วนใหญ่ก็มักจะใส่โดยไม่มีเสื้อเชิร์ตนอก และด้วยเหตุที่ภาพที่ปรากฏต่อสาธารณะบ่อยขึ้น ที่นายทหารใส่เสื้อทีเชิร์ตกับกางเกงขายาว และเป็นที่ยอมรับทีละน้อย จนเมื่อนิตยสารไลฟ์ ฉบับวันที่ 13 กรกฎาคม ค.ศ. 1942 ขึ้นหน้าปกทหารที่ใส่เสื้อทีเชิร์ต และเขียนข้อความว่า "Air Corps Gunnery School"
หลังสงครามโลกครั้งที่สอง ทีเชิร์ตได้ปรากฏโดยไม่มีเสื้อเชิร์ตนอกคลุม ในปี 1948 ผู้สมัครประธานาธิบดี โธมัส อี. ดีวเวย์ ผลิตเสื้อเชิร์ต "Dew It for Dewey" ขึ้น ได้รับการบันทึกว่าเป็นเสื้อยืดสกรีนตัวหนังสือตัวแรก (ปัจจุบันเก็บไว้อยู่ที่สถาบันสมิทโซเนียนของอเมริกา)  และต่อมาในปี 1952 ก็ได้ผลิตทีเชิร์ต "I Like Ike" เพื่อสนับสนุน Dwight D. Eisenhower และ จอห์น เวย์น, มาร์ลอน แบรนโด และเจมส์ ดีน ก็ได้ใส่เสื้อตัวนี้ปรากฏตัวในโทรทัศน์ด้วย ซึ่งเป็นที่ตกตะลึงของประชาชน จนกระทั่งในปี 1955 จึงเป็นที่ยอมรับ
ในปัจจุบันเสื้อยืดมักสกรีนข้อความและลวดลายเพื่อให้เหมาะสมกับความเชื่อ รสนิยมของผู้สวมใส่ เช่น เสื้อยืดวงดนตรีต่าง ๆ และเนื่องจากราคาถูกและสามารถทำได้ง่ายจึงมักทำเป็นของที่ระลึก ของแจกของแถม ของขวัญ เป็นที่ประชาสัมพันธ์ ที่โฆษณา ส่วนข้อความที่ได้รับความนิยมในการเขียนบนทีเชิร์ต เช่น “ฉันหัวใจเอ็นวายซี” รวมถึงลายล้อเลียนต่าง ๆ ที่ตามมา หรือข้อความ “staying alive” ที่ได้รับความนิยมช่วงหนึ่งในกรุงเทพ
เสื้อทีเชิร์ตมีหลายรูปแบบไม่ว่าจะเป็นในแบบลวดลายต่าง ๆ เช่น ลายการ์ตูน ลายดอกไม้ ลายรูปดารา ลายธรรมชาติ และอื่น ๆ อีกมากมายและเป็นที่นิยมในทุกสมัยไม่ว่าจะเป็นเด็ก ผู้ใหญ่ วัยไหน ๆ ก็สวมใส่ได้เพราะเสื้อยืดจะมีราคาถูกไม่แพงมากนักสามารถหาสวมใส่ได้ง่ายโดยทั่วไป

**อ้างอิง**
หมวดหมู่:เสื้อ
ธงชาติเบลีซ

ธงชาติเบลีซ มีลักษณะเป็นธงสี่เหลี่ยมผืนผ้า กว้าง 2 ส่วน ยาว 3 ส่วน พื้นสีน้ำเงิน ที่ขอบธงตอนบนและตอนล่างมีแถบขนาดเล็กสีแดง กลางธงมีรูปวงกลมสีขาว ภายในมีภาพตราแผ่นดินของเบลีซ ซึ่งล้อมรอบด้วยใบมะฮอกกานีสีเขียวจำนวน 50 ใบ ธงนี้เริ่มใช้มาตั้งแต่ปี พ.ศ. 2493 อันเป็นปีที่เริ่มมีการเคลื่อนไหวเรียกร้องเอกราชจากสหราชอาณาจักร โดยขณะนั้นเบลีซใช้ชื่อประเทศว่า บริติชฮอนดูรัส ภายหลังเมื่อเบลีซได้รับเอกราชในปี พ.ศ. 2524 ธงนี้จึงมีฐานะเป็นธงชาติเบลีซอย่างเป็นทางการ
ภายในตราแผ่นดินนั้น ประกอบด้วยรูปโล่ซึ่งภายในแบ่งเป็น 3 ส่วน ประกอบด้วยภาพขวานและไม้พายไขว้ในพื้นสีขาวที่ช่องซ้ายบน รูปขวานกับเลื่อยไขว้กันในพื้นสีเหลืองที่ช่องขวาบน และภาพเรือใบแล่นในทะเลบนพื้นสีฟ้าช่องล่างกลาง เบื้องหลังโล่นี้มีภาพต้นมะฮอกกานี เบื้องซ้ายของโล่เป็นภาพคนงานผิวเหลืองแบกขวาน เบื้องขวาเป็นรูปคนงานผิวดำแบกพาย ทั้งสองคนนี้ยืนประคองรูปโล่ เบื้องล่างของภาพทั้งหมดมีคำขวัญประจำชาติในแพรแถบสีขาว เป็นข้อความภาษาละตินใจความว่า "Sub Umbra Floreo" (อันอาจแปลได้ว่า "เราเจริญขึ้นภายใต้ร่มเงา") ภาพทั้งหมดมีความหมายถึงอุตสาหกรรมไม้มะฮอกกานี ซึ่งเป็นอุตสาหกรรมสำคัญของชาติ ตรานี้เริ่มใช้มาตั้งแต่ปี พ.ศ. 2450
ส่วนสีของธงชาตินั้น มีที่มาจากสีของพรรคการเมืองที่เป็นแกนสำคัญในการเรียกร้องเอกราชของเบลีซ กล่าวคือ สีน้ำเงินเป็นสัญลักษณ์ของพรรคสหภาพประชาชน (People's United Party - PUP) ส่วนสีแดงคือสีของพรรคสหประชาธิปไตย (United Democratic Party - UDP)
ใบมะฮอกกานีทั้ง 50 ใบ หมายถึงปี ค.ศ. 1950 (พ.ศ. 2493) อันเป็นปีที่พรรคสหภาพประชาชนได้อำนาจปกครองประเทศ

**ธงชาติบริติชฮอนดูรัส**
บริติชฮอนดูรัสเป็นชื่อประเทศเบลีซในสมัยที่ยังเป็นอาณานิคมของสหราชอาณาจักรตั้งแต่ พ.ศ. 2405 - 2524 ในสมัยนั้นได้ธงธงชาติตามอย่างบรรดาชาติอาณานิคมของสหราชอาณาจักรทั่วไป กล่าวคือ ใช้ธงสี่เหลี่ยมผืนผ้าสีน้ำเงิน มีรูปธงชาติสหราชอาณาจักรที่มุมธงบนด้านคันธง ที่พื้นสีน้ำเงินนั้นมีภาพตราแผ่นดินของบริติชฮอนดูรัส ซึ่งเป็นกรอบตราเกือบกลมลักษณะคล้ายตราอาร์ม ภายในแบ่งพื้นเป็น 3 ส่วน ประกอบด้วยภาพธงชาติสหราชอาณาจักรที่ช่องซ้ายบน ภาพอุปกรณ์การทำป่าไม้ 4 ชนิดได้แก่ ค้อนใหญ่ เลื่อย ขวาน และไม้พายที่ช่องซ้ายล่าง และภาพเรือใบแล่นในทะเลหันหน้าไปทางเสาธงที่ช่องล่างสุด ภาพตราดังกล่าวนี้ล้วนสื่อความหมายถึงอุตสาหกรรมการทำป่าไม้มะฮอกกานีอันเป็นอุตสาหกรรมหลักของดินแดน และเริ่มใช้ในธงชาติเมื่อปี พ.ศ. 2413 โดยตรานั้นอยู่ในพื้นวงกลมสีขาว ต่อมาจึงยกเอาวงกลมดังกล่าวออกในปี พ.ศ. 2462

**อ้างอิง**

**ดูเพิ่ม**
 ตราแผ่นดินของเบลีซ

**แหล่งข้อมูลอื่น**
 title=ธงชาติเบลีซ- title=ธงชาติบริติชฮอนดูรัส
บเบลีซ
หมวดหมู่:สัญลักษณ์ของประเทศเบลีซ
ตราแผ่นดินของฮอนดูรัสของอังกฤษ

ธงชาติฮอนดูรัสของอังกฤษ (มีตราแผ่นดินอยู่ที่ด้านปลายธง)
ตราแผ่นดินของฮอนดูรัสของอังกฤษ เป็นมีวงกลมวงใหญ่แต่ขอบวงเป็นลายกรอบหลุยส์ แบ่งเป็น 3 ช่องใหญ่ๆ คือ - ช่องที่ 1 มุมบนซ้าย มีธงยูเนียนแจ๊ก คือ อยู่ภายใต้การดูแลของอังกฤษ- ช่องที่ 2 มุมบนขวา มีเครื่องมือตัดไม้ 4 อย่างคือ ขวาน สิ่ว เลื่อย ไม้พาย หมายถึง อุตสาหกรรมแปรรูปไม้มะฮอกกานี ซึ่งเป็นรายได้หลัก- ช่องที่ 3 ตรงกลางล่าง คือรูปเรือใบที่ขนส่งไม้มะฮอกกานี คือ ทรัพยากรหลักและเป็นต้นไม้ประจำชาติ
ฮอนดูรัสของอังกฤษ เป็นชื่อของประเทศฮอนดูรัส สมัยตกเป็นอาณานิคมของอังกฤษ ในช่วง พ.ศ. 2414 – พ.ศ. 2524
ฮอนดูรัสของอังกฤษ
หมวดหมู่:ตราแผ่นดินในอดีต
หมวดหมู่:ตราแผ่นดินประจำดินแดนอาณานิคมของสหราชอาณาจักร
จักรยานยนต์

Crocker ปี 1941
จักรยานยนต์นอร์ตัน
จักรยานยนต์ มอเตอร์ไซค์ หรือ รถเครื่อง (motorcycle หรือ motorbike) คือยานพาหนะสองล้อที่ใช้เครื่องยนต์เบนซินหรือมอเตอร์ในการขับเคลื่อน ประเภทของจักรยานยนต์ขึ้นอยู่กับลักษณะการออกแบบใช้งาน เช่น ระยะทาง สภาพจราจร การท่องเที่ยว กีฬา การแข่งขัน เป็นต้น

**ประวัติ**
จักรยานยนต์คันแรกของโลกถูกออกแบบและสร้างโดยนักประดิษฐ์ชาวเยอรมันที่ชื่อ ก็อทลีพ ไดม์เลอร์ จดสิทธิบัตรเมื่อวันที่ 29 สิงหาคม พ.ศ. 2428 (ค.ศ. 1885) ซึ่งต่อมาได้รับการพัฒนาให้เป็นรถสำหรับใช้ในสงครามโลกครั้งที่หนึ่ง อย่างไรก็ตาม ถ้าจะนับยานพาหนะสองล้อที่ขับเคลื่อนด้วยพลังไอน้ำว่าจักรยานยนต์แล้ว ได้เกิดขึ้นที่สหรัฐใน พ.ศ. 2410 (ค.ศ. 1867) โดย Sylvester Howard Roper จาก Massachusetts
ในปี พ.ศ. 2437 (ค.ศ. 1894) Hildebrand & Wolfmüller ออกจำหน่ายจักรยานยนต์เพื่อการค้าเป็นครั้งแรก โดยปรับปรุงการเผาไหม้ภายในเครื่องยนต์ให้ดีขึ้น จนกระทั่งสงครามโลกครั้งที่หนึ่ง ผู้ผลิตจักรยานยนต์มากที่สุดเห็นจะเป็น อินเดียน ผลิตจักรยานยนต์จำนวนสองหมื่นคันต่อปี โดยใน ค.ศ. 1920 ฮาร์ลีย์-เดวิดสัน ผลิตจักรยานยนต์เพื่อขายมากกว่า 67 ประเทศ จนกระทั่ง พ.ศ. 2471 (ค.ศ. 1928) DKW ได้กุมตลาดใหญ่ไว้
หลังสงครามโลกครั้งที่สอง BSA Group เป็นผู้ผลิตใหญ่ ผลิตจักรยานยนต์ 75,000 คันต่อปีในคริสต์ทศวรรษ 1950 และบริษัทจากเยอรมนี Motorenwerke AG เป็นผู้ผลิตมากที่สุดตั้งแต่ พ.ศ. 2498 (ค.ศ. 1955) ถึงคริสต์ทศวรรษ 1970
ปัจจุบัน บริษัทจากญี่ปุ่นอย่างฮอนด้า คาวาซากิ ซูซูกิ และยามาฮ่า ได้มีอิทธิพลต่อวงการจักรยานยนต์ ในขณะที่ในอเมริกา ฮาร์ลีย์-เดวิดสัน ก็ยังคงรักษาระดับความนิยมไว้ได้ ทางฝั่งยุโรปก็มี เวสป้า ดูคาติ-จากอิตาลี บีเอ็มดับเบิลยู-จากเยอรมัน และ ไทรอัมพ์-จากอังกฤษ ซึ่งในส่วนของบริษัทไทยนั่นก็มี เช่น ไทเกอร์, บิ๊กบูล, สตาเลียน, แพล็ททินัม และ จีพีเอ็กซ์ เรสซิ่ง
นอกจากนั้นยังมีกลุ่มผู้ชื่นชมรถประเภทสกูตเตอร์ในกลุ่มเล็ก ๆ ที่ได้รับความนิยมไปทั่วโลกเช่นกัน

**ประเภท**
สกู๊ตเตอร์
*ครอบครัว
*สปอร์ตครอบครัว
*เนเก็ดไบก์
*สปอร์ตไบก์
*ทัวริงไบก์
*ครุยเซอร์
*ชอปเปอร์
*มอเตอร์ครอส

**ดูเพิ่ม**
 รายชื่อผู้ผลิตจักรยานยนต์

**อ้างอิง**

**แหล่งข้อมูลอื่น**
หมวดหมู่:ยานพาหนะ

หมวดหมู่:ยานพาหนะแบบมีล้อ